पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। राजधानी में इस बार मानसून अपनी तय तारीख 13 जून तक दस्तक दे सकता है। मौसम विज्ञानियों ने मानसून की मौजूदा चाल को देखते हुए ऐसे संकेत दिए हैं। मौसम विज्ञानियों के मुताबिक मानसून आने के स्थितियां अच्छी बनी हुई है। यदि सब कुछ ठीक रहा तो 13 जून को शाम को अरब सागर की तरफ से आने वाली शाखा मानसून लेकर आएगी।
उधर, राजधानी में लगातार दूसरे दिन प्री-मानसून की गतिविधियां बनी हुई हैं। शाम को फिर से तेज हवा चली और बिजली चमकी। शुक्रवार को भी प्रीमानसून गतिविधियों होंगी।
मौसम केंद्र के सहायक मौसम विज्ञानी आरडी मेश्राम ने बताया कि मानसून तेजी से आगे बढ़ रहा है। अभी मानसून मध्य महाराष्ट्र, कोंकण और आंध्र के कुछ हिस्सों में पहुंच गया है। मुंबई में दस जून तक मानसून पहुंच जाएगा। इसके बाद यह प्रदेश में दाखिल हो जाएगा।
छह सालों में एक बार भी वक्त पर नहीं आया मानसून -
वर्ष - प्रदेश - राजधानी - राजधानी में कुल बारिश
2007- 23 जून-28जून -91.76
2008- 12 जून-13जून-69.74
2009- 26जून -29जून -88.11
2010- 16 जून-1 जुलाई-59.74
2011- 18जून-21 जून- 128
2012 - 12 जून - 4 जुलाई - 112
नोट - बारिश के आंकड़े सेंटी मीटर में
अरब सागर की शाखा लेकर आएगी मानसून - अमूमन प्रदेश के पूर्वी और पश्चिमी दोनों में से किसी भी हिस्से में मानसून पहले दस्तक देता है। इस बार अरब सागर में सिस्टम ज्यादा मजबूत है। इस लिहाजा प्रदेश में मानसून की दस्तक पश्चिमी क्षेत्र से होने की उम्मीद है। हालांकि यदि यह सिस्टम कमजोर हुआ तो फिर बंगाल की खाड़ी की तरफ से आने वाले सिस्टम से पूर्वी मप्र में सबसे पहले मानसून आएगा।
क्यों- अरब सागर और बंगाल की खाड़ी से प्रदेश में नमी आ रही है। दिन में तेज गर्मी से स्थानीय स्तर पर बादल बन रहे है। इन्हीं वजहों से प्री-मानसून गतिविधि हो रही है।
आगे क्या - मौसम केंद्र के सहायक मौसम विज्ञानी आरडी मेश्राम ने बताया कि अभी दो दिन तक और प्रीमानसून बारिश के आसार हैं। राजधानी में दोपहर बाद बादल छाए रहेंगे। इसके चलते अधिकतम तापमान 40 और न्यूनतम तापमान 26 डिग्री सेल्सियस रह सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva awa_Deva awa_Deva awa_Deva awa_Deva awa_Deva awa_Deva bho_Deva hin_Deva awa_Deva hin_Deva zho_Hant eng_Latn